CELEX: C2004/284/43
Language: da
Date: 2004-11-20 00:00:00
Title: Sag T-357/04: Sag anlagt den 31. august 2004 af Marguerite Chetcuti mod Kommissionen for De Europæiske Fællesskaber

20.11.2004   
            
            
               DA
            
            
               Den Europæiske Unions Tidende
            
            
               C 284/21
            
         Sag anlagt den 31. august 2004 af Marguerite Chetcuti mod Kommissionen for De Europæiske Fællesskaber
   (Sag T-357/04)
   (2004/C 284/43)
   Processprog: fransk
   Ved De Europæiske Fællesskabers Ret i Første Instans er der den 31. august 2004 anlagt sag mod Kommissionen for De Europæiske Fællesskaber af Marguerite Chetcuti, Zejtun (Malta), ved avocat Marc-Albert Lucas.
   Sagsøgeren har nedlagt følgende påstande:
   
               —
            
            
               Det fastslås, at punkt III i meddelelsen om udvælgelsesprøve KOM/P A/04 af 6. april 2004, er ulovlig.
            
         
               —
            
            
               Annullation af den af udvælgelseskomitéen for udvælgelsesprøven trufne afgørelse af 22. juni 2004 om afvisning af sagsøgerens ansøgning med henvisning til denne bestemmelse.
            
         
               —
            
            
               Annullation af de retsakter, der fulgte efter udvælgelsesproceduren, hvis retsstridighed følger af ulovligheden af meddelelsen om udvælgelsesprøven og af ulovligheden af den anfægtede afgørelse, herunder bl.a.:
               
                           —
                        
                        
                           listen over ansøgere, der opfylder de betingelser, der er fastsat i den af udvælgelseskomitéen udarbejdede meddelelse om udvælgelsesprøven.
                        
                     
                           —
                        
                        
                           Kommissionens afgørelse, som på baggrund heraf fastsætter antallet af stillinger, der skal besættes.
                        
                     
                           —
                        
                        
                           listen over egnede ansøgere, som blev fastsat af udvælgelseskomitéen ved afslutningen af dennes arbejde, og
                        
                     
                           —
                        
                        
                           de afgørelser om ansættelse, der er vedtaget af ansættelsesumyndigheden på baggrund heraf.
                        
                     
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren har til støtte for sine påstande gjort gældende, at meddelelsen om udvælgelsesprøven tilsidesætter vedtægtens artikel 4, 27 og 29, stk. 1, litra b), samt ligebehandlingsprincippet, idet den udelukker hjælpeansatte fra udvælgelsesprøven. Sagsøgeren har også gjort gældende, at meddelelsen tilsidesætter vedtægtens artikel 27 og 29 og er i strid med tjenestens interesse og med ligebehandlingsprincippet derved, at den kræver, at der er erhvervet tjenesteanciennitet som tjenestemand, midlertidigt ansat eller hjælpeansat, og således udelukker lokalt ansatte som sagsøgeren.